Այդ դեպքում ինչու՞ մասնակցել եւ ինչպե՞ս: Դա իսկապես բարդ հարց է, եւ հենց դա է իրավիճակի բարդությունը մյուս մասնակիցների համար: Բայց հնարավորությունն այդ մասին ընտրողի հետ անկեղծ խոսելն է եւ ոչ թե «ընդդիմություն» լինելու համար պայքարելը, այլ հանրությանն ապագայի՝ պոստհեղափոխական առաջարկներ ներկայացնելը: Բայց շատ կոնկրետ, պատասխանատու առաջարկներ ներկայացնելը, որոնք չեն կարող լինել որեւէ բանի այլընտրանք, հետեւաբար ընդդիմադիր կամ իշխանահաճ՝ որովհետեւ Հայաստանում բանը՝ որպես այդպիսին, հեղափոխությունն է, որը դեկտեմբերի 9-ին կավարտվի՝ իբրեւ ներքաղաքական գործընթաց եւ իրողություն: